**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA JAVNE USTANOVE „NACIONALNI PARK BRIJUNI“ ZA 2024. GODINU**

**Fizički pokazatelji**

Tablica 1. Ostvareni promet u fizičkim pokazateljima



Javna ustanova Nacionalni park Brijuni u prvom polugodištu 2024. godine ostvarila je ukupno 15.078 noćenja od toga 9.310 noćenja domaćih gostiju i 5.768 noćenja stranih gostiju, što je smanjenje u odnosu na prethodnu godinu za 5,88%.

U istom razdoblju Ustanova je ostvarila ukupno 113.301 izleta što je povećanje od 7,29% u odnosu na isto razdoblje prethodne godine. Strukturu izleta čini 108.991 posjeta otoku Veliki Brijun, 3.875 posjeta otoku Sv.Jerolim i 22 posjeta otoku Mali Brijun.

Tablica 2. Dinamika ostvarenog broja izleta i prihoda od izleta



Tablica 3. Dinamika ostvarenog broja vezova i prihoda od veza



Prihodi od izleta u prvom polugodištu 2024. godine ostvareni su u iznosu od 1.700.683 eura ili 40,86% godišnjeg plana. Prihodi od veza broda u istom razdoblju ostvareni su u iznosu od 108.180 eura ili 20,53% godišnjeg plana.

Tablica 4. Dinamika ostvarenog broja noćenja i prihoda od noćenja



Ustanova je u prvom polugodištu 2024. godine ostvarila prihode od smještaja u iznosu od 916.218 eura, što čini izvršenje 35,24% godišnjeg plana i 10,46% povećanje prihoda u odnosu na isto razdoblje prethodne godine.

**Financijski plan 2024.**

Financijski plan Javne ustanove „Nacionalni park Brijuni“ ostvaren je kako slijedi:

**Prihodi**

Tablica 5.Prihodi prema ekonomskoj klasifikaciji



Javna ustanova Nacionalni park Brijuni ostvarila je u prvom polugodištu 2024. godine ukupne prihode u iznosu od 4.027.275,46 eura ili 36,38% planiranih ukupnih prihoda. Od ukupno ostvarenih prihoda 4.026.475,46 eura čine prihodi poslovanja i realizirani su 36,64% planiranih prihoda poslovanja, dok su prihodi od financijske imovine naplaćeni u iznosu od 800 eura što čini 1% planiranih prihoda u 2024. godini.

Najznačajniji udio prihoda poslovanja čine prihodi od prodaje proizvoda i robe te pruženih usluga i prihodi od donacija u iznosu od 2.113.235,84 eura i čine ih prihodi od prodaje roba i suvenira na šankovima Ustanove u iznosu od 42.633,96 eura, prihodi od pruženih usluga u iznosu od 2.069.907,98 eura i donacije u iznosu od 693,90 eura. Strukturu prihoda od pruženih usluga čine prihodi od hotelijerskih usluga u iznosu od 1.891.782,45 eura, prihodi od koncesija za iznajmljivanje imovine i turističko oplovljavanje u iznosu od 120.068,48 eura, te prihodi od usluga prijevoza, refundacija usluga režijskih troškova pruženih MORH-u i Državnim nekretninama i ostalih pruženih usluga u iznosu 58.057,05 eura. Navedeni prihodi ostvareni su 33,87% planiranih u 2024. godini i veći su za 6,15% u odnosu na ostvareno u istom razdoblju 2023. godine što je rezultat porasta prihoda od hotelskih usluga.

Prihodi od upravnih i administrativnih pristojbi, pristojbi po posebnim propisima i naknada povećani su u odnosu na isto razdoblje u 2023. godini za 4,90%. Navedeni prihodi ostvareni su u iznosu od 1.674.241,31 euro što čini izvršenje 39,09% plana 2024. godine i odnose se na ostvarene prihode od pružanja izletničkih usluga u iznosu od 1.662.433,69 eura, prihode s naslova osiguranja, refundacije štete od osiguravajućeg društva u iznosu od 2.351,57 eura i ostale prihode koje čine prihodi od lučke pristojbe iznosu od 9.456,05 eura.

Pomoći iz inozemstva i od subjekata unutar općeg proračuna u iznosu od 232.232,57 eura odnose se na sredstva pomoći potpore za zapošljavanje stalnih sezonaca u iznosu od 1.416,24 eura, uplate Fonda za zaštitu okoliša i energetsku učinkovitost za provedbu projekta Očuvanja plemenite periske, provedbu projekta sanacije puteva na otoku Veliki Brijun u ukupnom iznosu od 219.493,50 eura te uplate potpora Agencije za plaćanja u poljoprivredi, ribarstvu i ruralnom razvoju u iznosu od 11.322,83 eura. Prihodi od pomoći izvršeni su 48,84% planiranih prihoda u 2024. godini.

Prihodi od prodaje nefinancijske imovine naplaćeni su u iznosu od 800,00 eura i čine svega 1% planiranih prihoda u 2024. godini.

Tablica 6. Prihodi prema izvorima financiranja



Od ukupno ostvarenih prihoda u iznosu od 4.027.475,46 eura 2.114.782,51 eura ostvareno je iz izvora financiranja Vlastiti prihodi, iz izvora financiranja Prihodi za posebne namjene ostvareno je 1.678.766,48 eura prihoda. Iz izvora pomoći ostvareno je 232.232,57 eura, donacija 693,90 eura i iz izvora financiranja Prihodi od nefinancijske imovine 800 eura.

**Rashodi**

Tablica 7. Rashodi prema ekonomskoj klasifikaciji



Ukupni rashodi ostvareni su u iznosu od 6.369.137,18 eura što čini izvršenje ukupno planiranih rashoda od 57,56%. Rashodi poslovanja iznose 6.165.823,84 eura odnosno 58,22% planiranih rashoda poslovanja u 2024. godini i u odnosu na prethodnu godinu povećani su za 35,31%, dok su rashodi za nabavu nefinancijske imovine izvršeni u iznosu od 203.313,34 eura odnosno 42,83% planiranih rashoda. U odnosu na isto razdoblje prethodne godine rashodi za nabavu nefinancijske imovine bilježe povećanje od 7,70%.

U strukturi rashoda poslovanja rashodi za zaposlene izvršeni su u iznosu od 3.818.370,79 eura odnosno 71,91% planiranih rashoda za zaposlene što čini povećanje od 51,79% u odnosu na isto razdoblje prethodne godine. Povećanje rashoda za zaposlene posljedica je porasta troškova plaća primjenom novog Zakona o plaćama u državnoj i javnim službama i nove Uredbe o nazivima radnih mjesta, uvjetima za raspored i koeficijentima za obračun plaće u javnim službama.

Materijalni rashodi ostvareni su u iznosu od 2.342.548,83 eura što predstavlja 45,59% planiranih materijalnih rashoda i povećanje od 15,06% u odnosu na prethodnu godinu.

Strukturu materijalnih rashoda čine naknade troškova zaposlenima u iznosu od 133.869,46 eura, rashodi za materijal i energiju u iznosu od 836.715,79 eura, rashodi za usluge u iznosu od 1.187.528,23 eura, naknade troškova osobama izvan radnog odnosa u iznosu od 153,71 eura i ostali nespomenuti rashodi poslovanja u iznosu od 184.281,64 eura. Najznačajnije povećanje materijalnih rashoda realizirano je u okviru rashoda za usluge u iznosu od 251.946,59 eura ili 47,36% u odnosu na iste rashode ostvarene u 2023. godini.

Financijski rashodi ostvareni su u iznosu od 4.904,22 eura što čini 31,64% planiranog i veći su u odnosu na realizirane u istom razdoblju prethodne godine za 27,13%.

Ustanova u prvom polugodištu 2024. godine nije ostvarila rashode za pomoći u odnosu na prethodnu godinu kada su rashodi iznosili 536,55 eura.

Rashodi za nabavu nefinancijske imovine u prvih šest mjeseci izvršeni su u iznosu od 203.313,34 eura odnosno 42,83% plana. U odnosu na isto razdoblje prethodne godine navedeni rashodi veći su za 7,70% i najznačajnija ulaganja odnose se na nabavu postrojenja i opreme.

Tablica 8. Rashodi prema izvorima financiranja



Od ukupno ostvarenih rashoda u iznosu od 6.369.137,18 eura u prvom polugodištu 2024. godine iz izvora financiranja Vlastiti prihodi financirano je 3.475.226,87 eura rashoda, iz izvora Prihodi za posebne namjene iznos od 2.669.649,65 eura, iz izvora Pomoći rashodi u iznosu od 222.866,76 eura, iz izvora Donacije rashodi u iznosu od 593,90 eura te izvora prihodi od nefinancijske imovine rashodi u iznosu 800 eura.

Tablica 9. Rashodi prema funkcijskoj klasifikaciji



Od ukupno izvršenih rashoda prema funkcijskoj klasifikaciji rashodi u iznosu od 2.893.910,31 eura izvršeni su u kategoriji zaštiti bioraznolikosti i krajolika, dok su rashodi u iznosu od 3.475.226,87 eura izvršeni u kategoriji Ekonomskih poslova, ostale industrije.

**Račun financiranja**

Tablica 10. Račun prihoda i rashoda i Račun financiranja

A.RAČUN PRIHODA I RASHODA



B.RAČUN FINANCIRANJA



U razdoblju siječanj-lipanj 2024. godine ostvareni su ukupni prihodi u iznosu od 4.027.275,46 eura i to prihodi od poslovanja u iznosu od 4.026.475,46 eura i prihodi od prodaje nefinancijske imovine u iznosu od 800 eura, dok su ukupni rashodi ostvareni u iznosu od 6.369.137,18 eura koje čine rashodi poslovanja u iznosu od 6.165.823,84 eura i rashodi za nabavu nefinancijske imovine u iznosu od 203.313,34 eura. Iz navedenog proizlazi negativan poslovni rezultat u iznosu 2.341.861,72 eura.